**Օղակաձև այգի**, գտնվում է Երևանի Կենտրոն համայնքում։ Օղակաձև Գետառ գետի հունով պտտվում է քաղաքի փոքր կենտրոնի շուրջը և բաժանում փոքր և մեծ կենտրոնները։ Այգին սկսվում է «Այրարատ» կինոթատրոնի դիմացից, որտեղ գտնվում է Երևանի Սուրբ Գրիգոր Լուսավորիչ Մայր եկեղեցին, եզերվելով Խանջյան և Երվանդ Քոչարի փողոցներով, ձգվում է մինչև Մոսկովյան և Իսահակյան փողոցներ։

Նկարագրություն
--------------

Այգու հիմնական գործառույթն է քաղաքի օդը մաքրելը, առողջ միկրոկլիմա ստեղծելը, մարդկանց հանգստի վայր լինելը։

Այգին համարվում է քաղաքի ծառաթփատեսակներով ամենահարուստ կանաչ գոտիներից մեկը (աճում է սոճի, եղևնի, գիհի, ակացիա, թխկի, կատալպա, կաղնի, կեչի, բարդի, հացենի, արոսենի, բալենի, կեռասենի, տանձենի, չիչխանի ծառ, սոսի, հուդայածառ, փշատենի, թթենի, ասպիրակ, եղրևանի, մասրենի)։

Այգու երկայնքով հոսում է Գետառը, որն ապահովում է կանաչ գոտիների ոռոգումն ու օդի խոնավությունը։

Այգու երկարությունը 5 կմ է։

Պատմություն
-----------

Օղակաձև այգու հատակագիծը ստեղծվել է 1924 թվականին, բայց կյանքի է կոչվել միայն 1960-ական թվականների սկզբին։

Մինչև 1960-ական թվականները Շախմատի տնից մինչև այգու վերջն ընկած հատվածը եղել են սեփական տներ՝ իրենց պտղատու ծառերով։ Սակայն 1960-ականների վերջին դրանք քանդվել են։

Այգու կառուցումը նախաձեռնել է «Երևաննախագծի» N2 ճարտարապետական արվեստանոցը` Ֆենիքս Դարբինյանի ղեկավարությամբ։

Այգու կառուցման փուլում նախագիծը մի շարք փոփոխությունների է ենթարկվել, նախատեսված 1200 հա տարածքն էլ էապես նվազել է։

Այգին սկիզբ առավ «Այրարատ» կինոթատրոնի մոտից, անցավ Խանջյան, Երվանդ Քոչարի փողոցներով ու ձգվեց մինչև Մոսկովյան և Իսահակյան փողոցներ։ Այդպիսով, Օղակաձև այգու տարածքը զբաղեցրեց Փոքր Կենտրոնի միայն 7 տոկոսը։

Այգին ունեցավ 26 հա տարածք, որից

* 9 հա ճեմուղի,
* 2 հա ջրային տարածք (շատրվաններ, ջրավազան, լողավազան)
* 14 հա կանաչ գոտի,
* 7700 քմ շինօբյեկտ (արձաններ, քանդակներ)։

1960-1970-ական թվականներին Օղակաձև զբոսայգու տարածքը հարստացել է հուշարձաններով։ Այնտեղ շուրջ 20 հուշարձան կա` «Բարեկամության ձեռքեր», «Ավետիք Իսահակյան», «Եղիշե Չարենց», «Միքայել Նալբանդյան», «Արմեն Տիգրանյան», «Վարդան Մամիկոնյան» և այլն։

1990-ական թվականներին շատ ծառեր հատվել են, ապա ցամաքել է Գետառը։ Այգին մնացել է անխնամ։

2000-ական թվականներին այգու տարածքի որոշ հատվածեր վարձակալության են տրվել, անկանոն կառուցապատվել, կանաչ գոտիները վերածվել են սրճարանների։

2005 թվականին այգին անվանակոչվել է երիտասարդության զբոսայգի։

2019-2020 թվականներին Երևանի քաղաքապետարանն ու «ԿՇՄՊ» ՀՈԱԿ-ը սկսեցին զբոսայգու բարեկարգման աշխատանքները։ Այգու տարածքն ամբողջությամբ մաքրվել է կենցաղային աղբից, հատվել են կենսազուրկ ծառերը, նորոգվել են հին ու քայքայված ջրագծերը։

2021 թվականի նոյեմբերի 15-ին այգում բացվել է սքեյթ պարկ։

Պատկերասրահ
-----------

* Առագաստ լճակն ու սրճարանըԱռագաստ լճակն ու սրճարանը
* Կարո Հալաբյանի հուշարձանԿարո Հալաբյանի հուշարձան
* Գամփռի հուշարձանԳամփռի հուշարձան
* Վահան Տերյանի հուշարձանՎահան Տերյանի հուշարձան
* «Բարեկամության ձեռքեր»«Բարեկամության ձեռքեր»
* «Երիտասարդական» մետրոյի կայարան«Երիտասարդական» մետրոյի կայարան
* Ավետիք Իսահակյանի հուշարձանԱվետիք Իսահակյանի հուշարձան
* Հովհաննես Այվազովսկու հուշարձանՀովհաննես Այվազովսկու հուշարձան
* Կոմիտասի անվան կամերային երաժշտության տունԿոմիտասի անվան կամերային երաժշտության տուն
* «Միացյալ խաչ» հուշարձան«Միացյալ խաչ» հուշարձան
* Ասորի ժողովրդի 1915 թ. անմեղ զոհերի հիշատակին նվիրված հուշարձանԱսորի ժողովրդի 1915 թ. անմեղ զոհերի հիշատակին նվիրված հուշարձան
* Միքայել Նալբանդյանի հուշարձանՄիքայել Նալբանդյանի հուշարձան
* Տիգրան Պետրոսյանի կիսանդրիՏիգրան Պետրոսյանի կիսանդրի
* Տիգրան Պետրոսյանի անվան շախմատի տունՏիգրան Պետրոսյանի անվան շախմատի տուն
* Եղիշե Չարենցի հուշարձանԵղիշե Չարենցի հուշարձան
* Արմեն Տիգրանյանի հուշարձանԱրմեն Տիգրանյանի հուշարձան
* Վարդան Մամիկոնյանի հուշարձանՎարդան Մամիկոնյանի հուշարձան
* Վերածնված Հայաստան քանդակՎերածնված Հայաստան քանդակ
* Տարաս Շևչենկոյի հուշարձանՏարաս Շևչենկոյի հուշարձան
* Սքեյթ-պարկՍքեյթ-պարկ
* Ալեքսանդր Գրիբոյեդովի հուշարձանԱլեքսանդր Գրիբոյեդովի հուշարձան
* Սուրբ Գրիգոր Լուսավորիչ մայր տաճարՍուրբ Գրիգոր Լուսավորիչ մայր տաճար

Ծանոթագրություններ
------------------

1. ↑  Այգիներ, պուրակներ, զբոսայգիներ
2. ↑  "Օղակաձև այգի". Արխիվացված է the original 2013 թ․ հունվարի 12-ին. Retrieved 2014 թ․ ապրիլի 4. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Երևանում բացվեց առաջին սքեյթ-պարկը". *armenpress.am*. Retrieved 2023 թ․ մարտի 24.

|  |  |  |  |  |  |
| --- | --- | --- | --- | --- | --- |
| 

| * դ
* ք
* խ
Երևանի զբոսայգիներ |
| --- |
|  |
|  Անգլիական այգի  • Արթուր Կարապետյանի անվան պուրակ  • Բուենոս Այրեսի այգի  • Դալմայի այգիներ  • Դավիթ Անհաղթի անվան զբոսայգի  • Երևանի 2800-ամյակի այգի  • Երևանի մանկական երկաթուղի  • Թաթուլ Կրպեյանի անվան զբոսայգի  • Թումանյանի անվան այգի  • Լիոնի այգի  • Կոմիտասի անվան զբոսայգի  • Կոմիտասի անվան պանթեոն  • Կոմիտասի անվան պուրակ  • Հաղթանակի զբոսայգի  • Մայրության զբոսայգի  • Մանկական այգի  • Մարտիրոս Սարյանի անվան պուրակ  • Մոսկովյան պուրակ  • Նանսենի անվան այգի  • Նոր Արաբկիր  • Շահումյանի անվան պուրակ  • Չինարի պուրակ  • Պարույր Սևակի անվան պուրակ  • Սիրահարների այգի  • Սուրեն Նազարյանի անվան պուրակ  • Վահան Զատիկյանի անվան այգի  • Օղակաձև զբոսայգի
 |
|  |
| Պորտալ:Երևան |

 |



|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Wikimapia |

 |